המעבדה לחקר דינמיקה של רגשות וטיפולים מותאמים אישית, דר' רעות נעים, המגמה הקלינית

כעס מוגבר, אימפולסיביות, קשיי התנהגות או אגרסיה, הן בין הסיבות המרכזיות לפנייה של ילדים ובני נוער לטיפול פסיכולוגי. קשיים אלו, לאורך זמן, עשויים להשפיע על התפקוד היומיומי בתחומים שונים (בית-ספר, קשרים חברתיים ובתוך המשפחה), וגם מגבירים את הסיכון לחוות חרדה, דכאון, והתנהגויות לא אדפטיביות או מסוכנות בהמשך החיים.
המעבדה שלנו בוחנת את המנגנונים שבבסיס פסיכופתלוגיות הקשורות בכעס, אגרסיה וויסות התנהגותי, דרך היבטים קוגניטיביים, ההתנהגותיים, פיזיולוגיים וסביבתיים. במוקד המחקר שלנו, שימוש בכלים מבוססי טכנולוגיה ומכשור חכם, המאפשרים מדידה ואפיון בזמן אמת ובאופן ספונטני היבטים אלו בחיי היומיום של ילדים, בני נוער, ומבוגרים. בהתבסס על הידע הזה, אנו מקדמים פיתוח של התערבויות קליניות מותאמות אישית.

במסגרת המגמה הקלינית-מחקרית, המעבדה מציעה סדנת מחקר אשר תעסוק בשאלות הבאות:
· מהן הסיבות שמובילות לכך שחלק מהאנשים מראים סף תסכול נמוך, נוטים יותר לכעוס ולהתרגז, ומתקשים להרגע או להתגבר את הכעס? 
· כיצד גורמים סביבתיים משפיעים על התפתחות פסיכופתלוגיה הקשורה בכעס והתנהגות לא אדפטיבית?
· מהם המאפיינים הרגשיים, הקוגניטיביים ומוחיים הקשורים בפסיכופתולוגיות אלו?
· כיצד ניתן למדוד מאפיינים אלו מחוץ למעבדה, בזמן אמת?
· כיצד ניתן לשפר ולפתח שיטות טיפול והתערבות אפקטיביות?
· כיצד משפיעות דינמיקות בין הורים וילדיהם על יכולת הויסות הרגשי וההתנהגותי של הילדים?
· ועוד... 

סדנאים.יות  יעבדו בצמוד לסטודנט.ית לתואר מתקדם מהמגמה הקלינית-מחקרית או ממדעי המוח ויהיו שותפים.ות למחקר באופן מלא. במסגרת הציוות של הסדנאים.יות לפרוייקט, הם יחולקו לאחד משני ציר עבודה בתוך הפרוייקט – ציר מחקרי וציר קליני.
הציר המחקרי כולל עבודה עם נתונים, קריאת ספרות וגיוס נבדקים והרצה המחקר. 
הציר הקליני כולל הכשרה בראיון קליני חצי מובנה, וכן גיוס נבדקים והרצת המחקר.
השתתפות בסדנת המחקר כוללת נוכחות בפגישות המעבדה.

דרישת קדם: הסדנה פתוחה בעדיפות לסטודנטים.ות המתחילים.ות שנה הבאה את שנה ב' או שנה ג'.

ניתן להשתלב בסדנה בהיקף של 6 או 4 ש"ס או בעבודת סמינר. 
הסדנה מתאימה גם לסטודנטים.יות הלומדים.ות חטיבה במדעי הנתונים ובינה מלאכותית. 

